หนูมีความดันแค่108หัวใจเต้น82 มีไข้ มีน้ำมูก ไอ เจ็บคอ บางวันอาจมีอาการปวดท้องคะ หนูเป็นแบบนี้มา3-4วันแล้วไปฉีดยามาแล้วก็ไม่เบาหนูป่วยเป็นอะไรคะ
สวัสดีค่ะ จากความดันที่ให้มานั้น ไม่แน่ใจว่าเป็นความดันค่าบนหรือค่าล่าง หากเป็นค่าบนก็อยู่ในเกณฑ์ปกติ ไม่ได้ถือว่าเป็นความดันต่ำ และอัตราการเต้นของหัวใจปกติอยู่ที่ 60-100 ดังนั้นจึงเป็นอัตราการเต้นของหัวใจที่ปกติค่ะอาการไข้ ไอ เจ็บคอ อาจเกิดจาก1.การติดเชื้อไวรัสที่ทำให้เกิดหวัดทั่วไป2.การติดเชื้อแบคทีเรียที่ลำคอ3.เป็นไข้หวัดใหญ่ซึ่งเป็นเชื้อไวรัสชนิดหนึ่ง จะต่างกับเชื้อไวรัสชนิดอื่นคือมักรุนแรงกว่า และควรได้รับการรักษาด้วยการรับประทานยาฆ่าเชื้อไวรัสไข้หวัดใหญ่เป็นเวลา 5 วัน4 ต่อมทอนซิลอักเสบหรือติดเชื้อการดูแลตัวเองเบื้องต้น ดื่มน้ำมากๆ พักผ่อน รับประทานยาลดไข้ในกลุ่มยาพาราเซตามอลได้ รับประทานยาแก้แพ้กลุ่มต้านฮิสตามีนเพื่อลดน้ำมูกได้ และจิบยาแก้ไอ หรืออมยาอมแก้เจ็บคอเพื่อบรรเทาอาการควรไปพบแพทย์ซ้ำเมื่อ ไข้สูงมาก รับประทานอาหารได้น้อย อ่อนเพลียมาก ไอมากจนหอบเหนื่อยเพื่อตรวจร่างกาย ตรวจหาโรคไข้หวัดใหญ่ และตรวจเลือดเพิ่มเติมค่ะ